**Rosenbækken Havekoloni**

Opdateret den 15. maj 2023

**Byggeansøgning og færdigmelding**

Procedurer udarbejdet af Odense Havelodsselskab

**Byggeansøgning**

1. Hent formular til byggeansøgning på Rosenbækken Havekoloni hjemmeside, og udfyld ansøgningen.

2. a) Byggeansøgning underskrives af medlemmet (husk underskrift på både side 4,6 & 8 ). Husk også at påføre navn på haveforening samt havenummer. Aflever den udfyldte ansøgning til rosenbaekken.byg@gmail.com eller afleverer byggeansøgningen på kontoret i haveforeningen.

b) Der overføres 500 kr. til OHS konto: 5387-7737128 i Arbejdernes Landsbank. Husk at påføre navn på forening og havenummer.

Alle byggeansøgninger koster 500 kr., og beløbet er uafhængigt af hvilken bygningsform, der søges byggetilladelse til.

**Godkendelse af byggeansøgning**

1. Formand/bestyrelsesmedlem sikrer, at det ansøgte er inden for reglerne, underskriver, scanner i PDF og sender til OHS.

2. OHS skriver under, og returnerer til bestyrelsen i den pågældende forening, forudsat indbetalingen figurerer på OHS konto.

3. Pågældende forening noterer datoen for færdigmelding (Obs. skal ske senest 12 mdr. efter datoen for underskrift).

**Færdigmelding**

1. Efter 12 mdr. følger pågældende bestyrelse op på, at det byggede svarer til det ansøgte, og pågældende bestyrelse udfylder en færdigmeldingsblanket som scannes og sendes til OHS.

2. OHS aftaler med et byggeansvarligt medlem af pågældende bestyrelse en dato for endelig godkendelse.

3. Et kredsbestyrelsesmedlem, en ekstern ”assistent” (udpeget af OHS) og et medlem af pågældende bestyrelse mødes, og gennemgår byggeansøgning og det færdige byggeri, og sikrer at dette er i overensstemmelse med byggeansøgning, og lovligt udført.